# Bart Kroek

### Fra Wikipedia, den frie encyklopedi

Bartemius «Bart» Kroek Senior
[[Image:{{{illustrasjon}}}|200px|Bartemius «Bart» Kroek Senior]]
Kjønn | Mann
Øyenfarge | Ukjent
Hårfarge | Ukjent (grålig)
Hus | Ukjent
Lojalitet | Magidepartementet
Introdusert ved navn | Harry Potter og Ildbegeret
Introdusert ved opptreden | Harry Potter og Ildbegeret
Originalt navn | Bartemius «Barty» Crouch Senior
Portrettert av i filmene | Roger Lloyd-Pack

  Denne artikkelen handler om Bart Kroek Senior, for artikkelen om hans sønn, se Bart Kroek jr.

Bartemius «Bart» Kroek Senior (født 29. desember 1933, død 1995), er en fiktiv figur bok- og filmserien Harry Potter, skrevet av J.K. Rowling.

Advarsel: Deler av handlingen avsløres i den nedenstående teksten.

Da Fyrst Voldemort kom til makten for første gang, var Kroek leder for Avdelingen for magisk justis. Han ble like ubarmhjertig som enkelte av magikerne på den mørke siden, og ga svartspanere rett til å drepe isteden for å fange mørke trollmenn. Han sendte Sirius Svaart til magikerfengselet, Azkaban, uten rettsak. Krok framsto som favoritt til å bli den neste magiministeren, da hans egen sønn, Bart Kroek jr., ble tatt til fange sammen med dødsetere som prøvde å hjelpe Voldemort tilbake til makten. Kroek ga sin sønn en rettssak før han sendte ham til Azkaban, men, ifølge Sirius Svaart, var rettssaken humbug, bare en offentlig demonstrasjon på hvor sterkt han hatet gutten.

Kroeks kone ba for sin sønns liv, så Krok ga henne polyksir slik at hun kunne ta sin sønns utseende, mens sønnen drakk polyksir slik at han kunne ta sin mors utseende. På denne måten rømte Bart Kroek jr. fra Azkaban, mens hans døende mor ble etterlatt for å dø, og ble begravd mens hun ennå hadde sin sønns utseende. Bart Kroek holdt senere en falsk begravelse for sin kone, der de begravde en tom kiste.

Mens han ble holdt i sin fars hus i hemmelighet, ble Bart Kroek jr. pleid av husnissen Blunke, familen Kroeks husnisse. Kroek jr. gjemte seg bestandig under en usynlighetskappe, og ble holdt under kontroll av sin far ved hjelp av «Befalius-forbannelsen». En tid senere oppdaget Bertha Jorkins, en ansatt ved magidepartementet, at Kroek jr. var i live, og Kroek sr. satte en kraftig «Misminneformel» på henne for at hun skulle glemme hva hun hadde oppdaget.

År senere brøt Fyrst Voldemort gjennom «Misminneformelen» som var satt på Bertha Jorkins, og oppdaget at Bart Kroek jr. fortsatt var i live. Voldemort bestemte seg for å redde og restituere sin lojale tjener.

Voldemort og hans tjener Ormsvans tok kontroll over hjemmet til Kroek, og satte Bart Kroek sr under «Befalius-forbannelsen». Siden han var bekymret for at Kroek sr. kunne bryte fri fra forbannelsen, holdt Voldemort ham fanget i huset sitt, og fikk ham til å kommunisere med andre kun gjennom uglepost.

Kroek sr. greide derimot å rømme, og dro til Galtvort, der han møtte Harry Potter og Viktor Krumm, og ba om å få møte Albus Humlesnurr. Så snart Harry dro for å hente Humlesnurr, dukket derimot Bart Kroek jr. opp (som hadde slått seg sammen med Voldemorts gjeng igjen, og nå opptrådte som Galøye Bister) og slo Krumm i svime, for deretter å ta livet av sin egen far. Kroek jr. transfigurerte sin fars kropp til et ben og begravde det så i den forbudte skogen.

## [rediger] Eksterne lenker

Overanalyzing the Text: The Crouch Novenna - En historie om familien Kroek i ni deler

Figurer fra bok- og filmserien Harry Potter
Hovedpersoner
Hermine Grang | Harry Potter | Voldemort | Ronny Wiltersen
Ansatte ved Galtvort høyere skole for hekseri og trolldom
Gygrid | Madam Hopp | Albus Humlesnurr | Madam Knipe | Minerva McSnurp | Argus Nask | Professor Pirrevimp | Pussi Pomfrit | Severus Slur | Pomona Stikling Grunnleggere: Gudrik Griffing | Helga Håsblås | Rasla Ravnklo | Salazar Smygard
Andre viktige figurer
Cho Chang | Herr og Fru Dumling | Gyldeprinz Gulmedal | Professor Krengle | Bart Kroek | Bart Kroek jr. | Nilus Langballe | Lulla Lunekjær | Draco Malfang | Rita Slita | Sirius Svaart | Venke Dolorosa Uffert | Fred og Frank Wiltersen | Gulla Wiltersen
Portal | Oversettelser | Skuespillere | Spøkelser | Utgitte verk i serien

Hentet fra «http://no.wikipedia.org../../../b/a/r/Bart_Kroek_47cb.html»

Kategori: Personer i Harry Potter-bøkene

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Bosanski
- English
- Hrvatski
- Italiano
- Nederlands
- 日本語
- Polski